Syekh Burhanuddin Ulakan

**Burhanuddin Ulakan** atau dikana juo dek namo **Syekh Burhanuddin Ulakan** (1646-1704) adolah saurang ulama nan tanamo dari Ulakan dan tasohor di Ranah Minang. inyo marupoan ulama sufi (*mursyid*) dari Tarekat Shatariyah di daerah Minangkabau. Mungki sajo baso inyo bukan nan patamo nan mandakwahkan Islam di Minangkabau, tapi inyo adolah syekh tanamo di kalangan tarekatnyo dan gobahnyo manjadi tampek ziarah nan ramai dikunjungi.

## Iduik jo Pendidikan
Syeikh Burhanuddin disabuik lahia banamo Pono di Ulakan, Piaman.  Maso keteknyo dikatoan alun banyak mangenal Islam dan gadang di lingkungan urang nan manganut Buddha.  Ado saurang saudagar dari Gujarat nan manyebarkan agama Islam di Pakan Batang Bengkawas (kini Pekan Tuo). Syeikh Burhanuddin dan apakno tertarik dan kudian masuak agama Islam.

Sasudah cukuik umua, Syeikh Burhanuddin mulai marantau dan maninggalan kampuang halamannyo. Syekh Burhanuddin pai baraja ka Aceh dan baguru ka Syekh Abdur Rauf as-Singkili. As-Singkili wakatu itu manjadi murid dan pangikuik setia ajaran Syekh Ahmad al-Qusyasyi dari Madinah dan manjadi Mufti Kerajaan Aceh yang berpegaruh. Ateh izin Syekh Ahmad kaduonyo diberi kuaso untuak mandakwahkan agamo Islam di daerahnyo surang-surang.

Salamo sapuluah tahun, Syeikh Burhanuddin banyak bakaji ilmu-ilmu Islam maupun tarekat dari gurunyo, as-Singkili. Dari gurunyo inyo baraja ilmu-ilmu Bahasa Arab, tafsir, hadis, fikih, tauhid, akhlak, tasawuf, aqidah, syari'ah dan masalah-masalah bakaitan dengan tarekat, hakikat dan makrifat.

## Managakkan surau dan mangambangkan tarekat Shatariyah

Sasudah bara taun baguru di Aceh, Syeikh Burhanuddin pai mandakwahkan ajaran Islam ka pasisia barat Minangkabau. Pado taun 1680, inyo baliak kampuang ka Ulakan dan managakkan surau di Tanjung Medan di ateh tanah salaweh sekitar lima hektare. Dari situ inyo manyebarkan ajaran Islam sekaligus mangambangan Tarekat Sathariyah. Di surau iko banyak urang baraja salat, ilmu agamo, dakwah, silek, sakaligus tampeknyo musyawarah mufakat. Surau ini bakambang menjadi samacam Pondok Pesantren di Ulakan. Syeikh Burhanuddin samakin tanamo dalm iduik masyarakat, sahinggo ajaran inyo mudah pulo ditarimo di sinan. Salain itu, mulai banyaklah murid dan santri nan badatangan untuak baguru ka inyo, baik dari wilayah Minangkabau sandiri maupun dari Riau, Jambi, dan Malaka.

Dari suraunyo itu, Syekh Burhanuddin Ulakan mangajaran pabagai ilmu Islam kapado murid-muridnyo, sarupo ilmu tafsir, hadis, fikih, akidah, dan lain-lain. Salain itu, ia juga mendakwahkan Islam melalui pengajian kepada warga masyarakat. Dek usaho Syeikh Burhanuddin itulah, ajaran Islam capek bakambang di wilayah pasisia Minangkabau.

## Kematian
Syeikh Burhanuddin indak lamo bana mambia suraunyo, sabab sasudah sapuluah tahun inyo meninggal di Ulakan. Surau dan ajarannyo itu kudian dilanjuikan di bawah pimpinan Syeikh Abdullah Faqih.

Dek jaso jo karomah Syeikh Burhanuddin dalam manabaran Islam di Sumatera Barat, hinggo kini makam Syeikh Burhanuddin di Ulakan ramai dikunjungi dek paziarah, tarutamo oleh jama'ah Tarekat Shatariyah di Ranah Minang dan sakitarnyo. Ado pulo tradisi nan bakambang di Ulakan, yakni ziarah pado hari ka sapuluah bulan Safar, atau disabuik Basapa, "bersafar serempak bersama puluhan ribu orang".

## Keturunan
Manuruik Burhanuddin Daya, Syekh Burhanuddin sempat bakaluargo, tapi baa nasib kaluargonyo itu indak diketahui bana, kacuali baso inyo mampunyoi anak banamo Tuangku Bakarando. Cucu Burhanuddin dari Tuangku Bakarando adolah Muhammad Saleh, nan ikuik andil dalam Perang Padri lalu gugua pado pangepungan Bonjol. Anak Muhammad Saleh bernama Tuangku Kali Nan Mudo, didasarkan dari kesaksian PH.S. van Ronkel, masih iduik sabalun Perang Dunia I tajadi dan alah gaek bana.

## Referensi